۱۴۴۶-۴-۹ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: * د افغانی سرې میاشتې سرپرست عمومی رئیس په افغانستان کې د قطر هېواد د سرې میاشتې له مسئول سره د روغتیایی مرکزونو د ودانیو د رغولو په موخه وکتل. * د میربچه کوټ ولسوالۍ په میرزاخېل سیمه کې ۲۰ تنو ښځینه او ۲۰ تنو نارینه رضاکارانو ته د لومړنیو روغتیایی مرستو تر عنوان لاندې پنځه ورځنی ۲ روزنیز ورکشاپونه دایر شول. کندز: امام صاحب ولسوالۍ کې ۱۲۰ تنو مسلکی او غیر مسلکی کارګرو ته د کار په بدل کې د پیسو په پروګرام کې د یوې میاشتې په ټولیزه توګه یو میلیون او اته سوه شپېته زره (۱،۸۶۰،۰۰۰) افغانۍ مزد ورکړل شو. میدان وردګ: ښوونیز مرکز کې د انګلیسی برخې له ۳۵ تنو زده کوونکو څخه آزموینه واخیستل شوه. بدخشان: ۷۴۴۲ تنو ناروغانو ته د تېرو ۳۰ ورځو په لړ کې روغتیایی خدمات وړاندې شوی. هرات: انجیل ولسوالۍ کې ۴۰ تنو نویو ښځینه او نارینه رضاکارانو ته د لومړنیو روغتیایی مرستو پنځه ورځنی ۲ روزنیز ورکشاپونه پای ته ورسېدل. زابل: له ښوونیز مرکز څخه د کمپیوټر په برخه کې ۲۱ تنه زده کوونکی د ۷ میاشتنیو زده کړو له بشپړولو وروسته فارغ شول.